**Groparul**

*Rădan Tiberiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bat clipe în mine și cuie-n sicriu,

Însăși moartea mă învață meșteșugul;

Îmi umple paharul și îmi cere să viu,

Bat gânduri în rânduri și cuie-n sicriu.

Sap groapă și umplu de tot ce sunt eu,

Poate mă obișnuiesc cândva cu gândul,

Cu temnița vie a trupului meu,

Cu sufletul liber ce umblă pământul.

…………

Când stinghiile au putrezit și timpul mi-e de mult ruină,

Atunci sunt totul peste tot, atunci voi fi și nu de vină,

Am căutat, dar n-am găsit al întrebării antidot,

Căci m-am născut și am murit fără să am vreun drept de vot.